পাঁচবিবিতে যুবলীগ নেতার বিরুদ্ধে সড়কে মাদ্রাসাছাত্রীরা
জয়পুরহাটের পাঁচবিবিতে ইউনিয়ন যুবলীগ নেতা কর্তৃক মাদ্রাসা সুপারকে লাঞ্ছিত করায় মানববন্ধন ও বিক্ষোভ মিছিল হয়েছে।







বুধবার দুপুরে উপজেলার ধরঞ্জী দারুস সুন্নাত দাখিল মাদ্রাসার সামনের পাকা রাস্তায় ঘণ্টাব্যাপী মানববন্ধন শেষে বিক্ষোভ মিছিল করেন মাদ্রাসার ছাত্র-ছাত্রীসহ, শিক্ষক, ম্যানেজিং কমিটির সদস্য ও অভিভাবকবৃন্দ।




মাদ্রাসার সুপার দেলোয়ার হোসেন বলেন, বুধবার দুপুরে মাদ্রাসায় ম্যানেজিং কমিটির মিটিং চলছিল। এ সময় স্থানীয় ধরঞ্জী ইউনিয়ন যুবলীগের সভাপতি মাসুদ হোসেন মাদ্রাসায় প্রবেশ করে কিছু বুঝে ওঠার আগেই সে আমাকে শারীরিক নির্যাতন চালায়। এ সময় অন্য শিক্ষকরা সুপারকে উদ্ধার করেন- এ ফাঁকে সন্ত্রাসী মাসুদ পালিয়ে যায়।
সুপার আরও বলেন, মাসুদ বিভিন্ন সময়ে যুবলীগ নেতার পরিচয় দিয়ে আমার নিকট থেকে মোবাইল ফোনে ২ লাখ টাকা চাঁদা দাবি করে আসছিল। আমি দিতে অপারগতা প্রকাশ করলে সে এ ঘটনা ঘটায়। এ ঘটনায় তিনি মাসুদের দৃষ্টান্তমূলক শাস্তি দাবি করেন।

জয়পুরহাটের পাঁচবিবিতে ইউনিয়ন যুবলীগ নেতা কর্তৃক মাদ্রাসা সুপারকে লাঞ্ছিত করায় মানববন্ধন ও বিক্ষোভ মিছিল হয়েছে।